b'\n_START_ARTICLE_\nRis\xc3\xb8r Undervannspostkontor\n_START_PARAGRAPH_\nRis\xc3\xb8r Undervannsposkontor er et postkontor p\xc3\xa5 fire meters dyp utenfor Dampskipsbrygga i Ris\xc3\xb8r, etablert etter en id\xc3\xa9 av Ris\xc3\xb8r undervannsklubb._NEWLINE_Undervannspostkontoret ble startet 4. juni 2004 og drives i sommersesongen. Publikum kan legge post eller kort som de \xc3\xb8nsker \xc3\xa5 f\xc3\xa5 stemplet i en postkasse p\xc3\xa5 Dampskipsbrygga, like ved akvariet. To til tre ganger i uken (som oftest onsdag og l\xc3\xb8rdag) if\xc3\xb8rer postbetjenten seg dykkerutstyr og tar med posten i en vanntett beholder ned i et spesialbygd postkontor. Der blir posten stemplet, og deretter returnert til land og sendt som normal post til adressaten._NEWLINE_Postkontoret er bygd i glassfiber, og er fylt med luft, slik at posten holder seg t\xc3\xb8rr etter dykkerklokke-prinsippet. Hele enheten er festet i en fem tonn moring. Referanser til postkontoret finnes ogs\xc3\xa5 i norsk katalog over lokalpost laget av Magne Josefson. Postkontoret ble omtalt og vist i bruk p\xc3\xa5 NRKs program \xc2\xabSommer\xc3\xa5pent\xc2\xbb fredag 28. juni, da programmet handlet om Ris\xc3\xb8r._NEWLINE_Undervannspostmester fra 2004 til 2011 var H\xc3\xa5kon Sandvik, fra 2012 er det Tore Bj\xc3\xb8rn Hovde som har vervet.'